**ΔΕΛΤΙΟ ΤΥΠΟΥ**

ΓΙΑ ΤΗΝ ΘΟΛΟΤΗΤΑ ΤΟΥ ΠΟΣΙΜΟΥ ΝΕΡΟΥ ΑΠΟ ΤΙΣ ΠΗΓΕΣ ΤΗΣ ΚΡΥΑΣ

Η θολότητα του νερού της Κρύας μετά από έντονες βροχοπτώσεις είναι ένα εγγενές φαινόμενο της ευρύτερης περιοχής εξ αιτίας του γεωλογικού σχηματισμού και οφείλεται στη φύση των πηγών και του πετρώματος (καρστικές πηγές – ασβεστολιθικό πέτρωμα). Η συχνότητα εμφάνισης του φαινομένου αυτού κυμαίνεται μία φορά στα δύο με τέσσερα χρόνια περίπου και για το λόγο αυτό είναι γνώριμο και οικείο στους μόνιμους κατοίκους της πόλης.

Κάθε φορά που παρατηρείται το φαινόμενο αυτό, το οποίο διαρκεί περίπου δύο ημέρες, η ΔΕΥΑΛ αυξάνει την χλωρίωση του νερού ώστε να εξασφαλίζεται η μικροβιολογική επιβάρυνση.

Πρέπει εδώ να επισημανθεί ότι η ΔΕΥΑΛ προβληματίζεται και αναζητά λύσεις για την αντιμετώπιση του φαινομένου αυτού, το οποίο σε καμία περίπτωση δεν είναι ευχάριστο, ούτε και επιθυμητό, όμως δεν είναι εύκολο να επιλυθεί με απόλυτη ασφάλεια λόγω της αραιής και απρόβλεπτης εμφάνισης του.